text: स्मृति मंधाना ने पत्रकारों से कहा , 'इस प्रदर्शनी मैच में खेलना हम सब के लिए काफी रोमांचक होने वाला है और हम इस मौके लिए बीसीसीआई के शुक्रगुजार हैं। यह महिला आईपीएल की ओर एक कदम होगा और उम्मीद है कि हम अच्छा प्रदर्शन करें ताकि दर्शक तथा बीसीसीआई से जुडे़ लोग महिला आईपीएल के बारे में सोच सकें।' उन्होंने आगे कहा , 'हर कोई इस मैच में शानदार प्रदर्शन कर विश्व में महिला क्रिकेट को बढ़ावा देना चाहता हैं। यह पहला मैच है जिसमें हम विदेशी खिलाड़ियों के साथ भारत में खेलेंगे। इस ऐतिहासिक पल का हिस्सा बन कर हम सभी रोमांचित हैं।'